《挽范节干二首·其一》
宋代·陈著

去秋言别时，执手水之湄。
犹侈春风会，那知夜壑移。
鬣封期已薄，眉案死相随。
君可无遗憾，其如我自悲。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。